অসমত বসবাস কৰা আদিবাসী লোক সকলক জনজাতিকৰণৰ মৰ্যাদা প্ৰদান নকৰাৰ প্ৰতিবাদত শুকুৰবাৰে সদৌ অসম আদিবাসী ছাত্ৰ সন্থা(আছা)ৰ নগাঁও জিলা সমিতিয়ে চামগুৰি থানাৰ অন্তৰ্গত ৰঙাগঢ়া তিনিআলিৰ ৩৭ নং ৰাষ্ট্ৰীয় ঘাইপথৰ ওপৰত কেন্দ্ৰীয় মন্ত্ৰী জুৱেল ওৰামৰ প্ৰতিমূৰ্তি দাহ কৰি এক উত্তাল প্ৰতিবাদ সাব্যস্ত কৰে৷ দিনৰ ১১ বজাৰ পৰা আৰম্ভ হোৱা প্ৰতিবাদী কাৰ্যসূচীত ছাত্ৰ সংগঠনটোৰ সভাপতি পুৰন গুঞ্জু, সম্পাদক ডমিনিক টপ্প, বিষয়ববীয়া ক্ৰমে চুৰেন মুণ্ডা, জেমছ ভেংৰা, প্ৰকাশ কুজুৰ, থানেশ্বৰ গড়সহ আছাৰ প্ৰায় শতাধিক ছাত্ৰ-কৰ্মী উপস্থিত হৈ আছা জিন্দাবাদ, জুৱেল ওৰাম মুৰ্দাবাদ, ভাৰত চৰকাৰ মুৰ্দাবাদ, বিজেপি চৰকাৰ মুৰ্দাবাদ আদি বিভিন্ন শ্লোগান দি পৰিৱেশ উত্তাল কৰি তোলে।
নগাঁৱত আদিবাসীক জনজাতিকৰণৰ দাবীত আছাৰ প্ৰতিবাদ সাৱ্যস্ত